CELEX: 62014TJ0723
Language: hu
Date: 2016-06-02 00:00:00
Title: A Törvényszék ítélete (hetedik tanács), 2016. június 2. (Kivonatok).#HX kontra Az Európai Unió Tanácsa.#Közös kül‑ és biztonságpolitika – Szíriával szembeni korlátozó intézkedések – A pénzeszközök befagyasztása – Kereseti kérelmek kiigazítása – Mérlegelési hiba.#T-723/14. sz. ügy.

T‑723/1462014TJ0723EU:T:2016:33200011133T
      A TÖRVÉNYSZÉK ÍTÉLETE (hetedik tanács)
      2016. június 2. (
            *1
         )
      „Közös kül‑ és biztonságpolitika — Szíriával szembeni korlátozó intézkedések — A pénzeszközök befagyasztása — Kereseti kérelmek kiigazítása — Mérlegelési hiba”
      A T‑723/14. sz. ügyben,
      
         HX (lakóhelye: Damaszkusz [Szíria], képviseli: S. Koev ügyvéd)
      felperesnek
      az Európai Unió Tanácsa (képviselik: I. Gurov és S. Kyriakopoulou, meghatalmazotti minőségben)
      alperes ellen
      az EUMSZ 263. cikk alapján benyújtott, a Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2014. július 22‑i 2014/488/KKBP tanácsi végrehajtási határozat (HL 2014. L 217., 49. o.), a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2014. július 22‑i 793/2014/EU tanácsi végrehajtási rendelet (HL 2014. L 217., 10. o.), és a Szíriával szembeni korlátozó intézkedésekről szóló 2013/255/KKBP határozat módosításáról szóló, 2015. május 28‑i (KKBP) 2015/837 tanácsi határozat (HL 2015. L 132., 82. o.) azon részében történő megsemmisítésére irányuló keresete tárgyában, amely a felperes nevét feltünteti a korlátozó intézkedések hatálya alá tartozó személyek és szervezetek jegyzékében,
      A TÖRVÉNYSZÉK (hetedik tanács),
      tagjai: M. van der Woude elnök, I. Wiszniewska‑Białecka és I. Ulloa Rubio (előadó) bírák,
      hivatalvezető: M. Marescaux tanácsos,
      tekintettel az eljárás írásbeli szakaszára és a 2015. december 8‑i tárgyalásra,
      meghozta a következő
      
         Ítéletet (
            1
         )
      [omissis]
      
         A jogkérdésről
      
      
         A keresetlevél kiigazítása iránti kérelem elfogadhatóságáról
      
      
               27
            
            
               Miként a fenti 18. pontból is kitűnik, a megtámadott határozattal módosított 2013/255 határozatot a Tanács a 2015/837 határozattal meghosszabbította. A felperes a tárgyaláson a keresetlevél kiigazítását kérte.
            
         
               28
            
            
               Az eljárási szabályzat 86. cikkének (1) és (2) bekezdése szerint, ha a megsemmisíteni kért jogi aktus helyébe azonos tárgyú másik jogi aktus lép, vagy azt módosítja, a felperes az eljárás szóbeli szakaszának befejezését megelőzően ezen új körülmény figyelembevétele érdekében kiigazíthatja a keresetlevelet. A keresetlevél kiigazítását külön iratban és az EUMSZ 263. cikk hatodik bekezdése szerinti azon határidőn belül kell elvégezni, amelyen belül a keresetlevél kiigazítását indokoló jogi aktus megsemmisítése kérhető.
            
         
               29
            
            
               A keresetlevél kiigazítását így tehát az eljárási szabályzat 86. cikkének (2) bekezdésében foglalt követelményeknek megfelelően külön iratban kell elvégezni. Azt kell azonban megállapítani, hogy a felperes a keresetlevél kiigazítását szóban, a tárgyalás során kérte. Következésképpen, mivel a keresetlevél kiigazítása iránti kérelmet nem külön iratban nyújtották be, ahogyan ezt az eljárási szabályzat 86. cikkének (2) bekezdésében foglalt rendelkezések megkövetelik, meg kell állapítani, hogy a keresetlevél kiigazítása iránti kérelem elfogadhatatlan.
            
         
               30
            
            
               A fenti megfontolásokra tekintettel a jelen ügyben előterjesztett, megsemmisítésre irányuló kereseti kérelmek csak azon részükben nyilváníthatók elfogadhatóknak, amelyben a megtámadott határozat és rendelet (a továbbiakban: megtámadott jogi aktusok) megsemmisítésére irányulnak.
               
                  [omissis]
               
            
          
            
               A fenti indokok alapján
               A TÖRVÉNYSZÉK (hetedik tanács)
               a következőképpen határozott:
            
          
            
               
                        
                           1)
                        
                     
                     
                        
                           A Törvényszék a Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2014. július 22‑i 2014/488/KKBP tanácsi végrehajtási határozatot és a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2014. július 22‑i 793/2014/EU tanácsi végrehajtási rendeletet a HX‑et érintő részükben megsemmisíti.
                        
                     
                  
          
            
               
                        
                           2)
                        
                     
                     
                        
                           A Törvényszék a keresetet ezt meghaladó részében elutasítja.
                        
                     
                  
          
            
               
                        
                           3)
                        
                     
                     
                        
                           Az Európai Unió Tanácsa maga köteles viselni saját költségeit, valamint a HX részéről felmerült költségeket.
                        
                     
                  
          
               
                  
                     
                        
                           Van der Woude
                        
                        
                           Wiszniewska‑Białecka
                        
                        
                           Ulloa Rubio
                        
                     
                     Kihirdetve Luxembourgban, a 2016. június 2‑i nyilvános ülésen.
                     Aláírások
                  
               
            (
            *1
         )	Az eljárás nyelve: bolgár.
      (
            1
         )	A jelen ítéletnek csak azok a pontjai kerülnek ismertetésre, amelyek közzétételét a Törvényszék hasznosnak tartja.